b'\n_START_ARTICLE_\nBMW Sauber\n_START_SECTION_\n2006\n_START_PARAGRAPH_\nFor 2006-sesongen hadde BMW Sauber signert Nick Heidfeld fra Williams til \xc3\xa5 bli deres f\xc3\xb8rstef\xc3\xb8rer, mens verdensmesteren fra 1997, Jacques Villeneuve hadde allerede en eksisterende kontrakt med Sauber. Polakken Robert Kubica var blitt hentet inn til \xc3\xa5 v\xc3\xa6re lagets test/reserve f\xc3\xb8rer. Laget fortsatte \xc3\xa5 bruke Saubers lokaler, hovedsakelig til \xc3\xa5 utvikle chassis og vindtunnel testing, mens BMWs hovedkvarter i M\xc3\xbcnchen hadde ansvaret for \xc3\xa5 bygge deres nye P86 V8 motor._NEWLINE_Tidligere tittelsponsor til Sauber, Petronas, fornyet kontrakten med det nye laget, n\xc3\xa5 bare som sponsor, det samme gjorde Credit Suisse. F\xc3\xb8r sesongen startet annonserte BMW Sauber et teknisk samarbeid med Intel, hevdende at dette ville gi eventuelle tekniske forbedringer til BMW sine gatebiler._NEWLINE_Det nye utseendet, som ble avduket i Valencia 17. januar 2006, var i de tradisjonelle BMW-fargene; bl\xc3\xa5 og hvit med antydninger til r\xc3\xb8dt._NEWLINE_Jacques Villeneuve sk\xc3\xa5rte lagets f\xc3\xb8rste poeng med en syvendeplass under Malaysia Grand Prix, etter at Heidfeld m\xc3\xa5tte bryte fra femteplass med en motorsvikt i slutten av l\xc3\xb8pet. I l\xc3\xb8pet av de f\xc3\xb8rste to tredjedelene av sesongen sk\xc3\xa5rte f\xc3\xb8rerne poeng jevnt og trutt._NEWLINE_Heidfeld skaffet lagets f\xc3\xb8rste pallplassering i Ungarn etter \xc3\xa5 ha startet i tiende-beste startspor. Kubica tok f\xc3\xb8r dette l\xc3\xb8pet over andref\xc3\xb8rer-rollen til Villeneuve, etter at BMW utatlte at Villeneuve ikke kunne kj\xc3\xb8re p\xc3\xa5 grunn av medisinske \xc3\xa5rsaker etter ulykken under Tyskland Grand Prix. Kubica fullf\xc3\xb8rte p\xc3\xa5 en syvendeplass, men ble senere diskvalifisert etter at bilen hadde for lav vekt._NEWLINE_Kubica fikk BMW Saubers andre pallplassering i Italia, etter \xc3\xa5 ha ligget p\xc3\xa5 en tredjeplass i store deler av l\xc3\xb8pet og ledet et par runder f\xc3\xb8r hans f\xc3\xb8rste pitstopp. Heidfeld strevde i l\xc3\xb8pet og fikk s\xc3\xa5 vidt ett poeng ved \xc3\xa5 fullf\xc3\xb8re p\xc3\xa5 en \xc3\xa5ttendeplass. Laget endte p\xc3\xa5 en sterk 5.-plass i konstrukt\xc3\xb8rmesterskapet denne sesongen.\n_START_SECTION_\n2007\n_START_PARAGRAPH_\n19. oktober 2006, ble det bekreftet at Robert Kubica ville kj\xc3\xb8re sammen med Nick Heidfeld for 2007-sesongen. Sebastian Vettel fikk rollen som test- og reservef\xc3\xb8rer. _NEWLINE_ _NEWLINE_16. januar lanserte de bilen for 2007, F1.07._NEWLINE_Den nye bilen viste lovende prestasjoner under vinter testingen. Likevel, bekymret teamsjefen Mario Theissen seg for bilens holdbarhet f\xc3\xb8r sesong\xc3\xa5pningen i Australia. Robert Kubica m\xc3\xa5tte bryte fra en femteplass midtveis i l\xc3\xb8pet med girkasse problemer, mens Nick Heidfeld beviste at deres tempo i vinter tesingen ikke var flaks, ved \xc3\xa5 kj\xc3\xb8re inn til fjerdeplass. Heidfeld fortsatte ogs\xc3\xa5 sin suksess med to nye 4.-plasser i henholdsvis Malaysia og Bahrain._NEWLINE_Canada Grand Prix gav blandede f\xc3\xb8lelser for laget. For mens Nick Heidfeld scoret en fantastisk andreplass, gjennomgikk Robert Kubica et stort krasj som resulterte i en lang safety car periode. Media ble fortalt at Kubica hadde brukket foten sin, men etter legeskjekk ble det p\xc3\xa5vist at det bare var en forstuing i ankelen._NEWLINE_Sebastian Vettel tok Kubicas sete i USA Grand Prix, han fullf\xc3\xb8rte p\xc3\xa5 en \xc3\xa5ttendeplass og ble den yngste formel 1-f\xc3\xb8rer som har tatt poeng i mesterskapet. Etter Europa Grand Prix, ble det annonsert at Vettel skulle ta over som andref\xc3\xb8rer for Scott Speed i Scuderia Toro Rosso.\n_START_SECTION_\n2008\n_START_PARAGRAPH_\n21. august 2007, bekreftet BMW at deres f\xc3\xb8rere vil fortsatt v\xc3\xa6re Heidfeld og Kubica for 2008-sesongen._NEWLINE_I Malaysia fikk Heidfeld hans, og lagets f\xc3\xb8rste raskeste runde mens i Bahrain fikk Kubica hans, og lagets f\xc3\xb8rste pole position. I Canada fikk Kubica og BMW sin f\xc3\xb8rste seier.\n_START_SECTION_\n2009\n_START_PARAGRAPH_\nLaget endte denne sesongen p\xc3\xa5 en sjetteplass med 36 poeng, de beste enkeltplasseringene var to andreplasser. Etter sesongen trakk BMW seg fra Formel 1 og laget ble solgt tilbake til Peter Sauber og gitt starttillatelse for 2010 under Sauber-navnet.'